อีกแล้ว! ตูมสนั่น 2 จุด กลางเมืองสุราษฏร์ฯ-ที่ป่าตองจ.ภูเก็ต อีก 2 จุด
อีกแล้ว! ตูมสนั่น 2 จุดกลางเมืองสุราษฏร์ฯ-ที่ป่าตองจ.ภูเก็ต อีก 2 จุด
12 ส.ค. 2559

ผู้สื่อข่าวรายงานว่า เมื่อเวลา 08.00 น.วันนี้( 12 ส.ค.) เกิดเหตุระเบิดขึ้นที่กลางเมืองสุราษฎร์ธานี บริเวณหน้าสถานีตำรวจน้ำ โดยเกิดระเบิดหลังจากที่ผู้ว่าฯกลางเปิดงานวันแม่เรียบร้อยแล้ว เบื้องต้นมีผู้บาดเจ็บไม่ต่ำกว่า 2 ราย และเสียชีวิตที่โรงพยาบาลแล้ว 1 ราย คาดคนร้ายฝั่งระเบิดใต้ต้นไม้ตรงจุดเกิดเหตุ
ต่อมาเวลา 08.30 น. ได้เกิดระเบิดขึ้นอีกลูกที่บริเวณหน้าสภ.เมืองสุราษฏร์ธานี ยังไม่มีรายงานผู้บดเจ็บและเสียชีวิต แต่เจ้าหน้าที่เข้าปิดกั้นสถานที่ดังกล่าว และกันประชาชนให้เดินทางกลับบ้าน เพื่อป้องกันเหตุร้ายที่อาจจะเกิดขึ้นอีก
ส่วนที่ จ.ภูเก็ต เมื่อเวลา 08.50 น. เกิดเหตุลอบวางระเบิดขึ้น 2 จุด โดยจุดแรกคือ บริเวณสวนสาธารณะปลาโลมา เขตเทศบาลนครภูเก็ต พบเป็นหลุกลึกจากแรงระเบิด แต่ไม่มีผู้บาดเจ็บ ส่วนอีกจุดบริเวณหน้าป้อมตำรวจ ถนนทวีวงศ์ พื้นที่ป่าตอง มี จยย.รับจ้าง ถูกสะเก็ดระเบิดได้รับบาดเจ็บที่ช่วงแขน ล่าสุดเจ้าหน้าที่ อยู่ระหว่างผู้เกี่ยวข้องเข้าตรวจสอบเหตุระเบิดภูเก็ต